Annexe I Corpus tinna s wayen i tektilin ad walin, gan-as-d lazuq, irden-nni ɛamren-ten dɣa arran-asen, dɣa ddan-d iɛeqqayen n yirden di lqaɛa-nni, nnan-as : “ Atan sɛan irden, uǧwen-d irden ”, yennaas : “ Ansi akka i t-id-ttawin? ”. Syinn-a daɣen-nni, yiwen n wass, ktalen timẓin, daɣen ganas-d lazuq, syin ktalen daɣen yiwen n wass, yesla-as, yedda-d lɛas armi id-teddan akk isufarnni, armi id-yegra lwiz-nni, yuɣal armi d yiwen n wass, yerra-as lazuq daɣen, ddant-d twiztin, neṭṭḍent di lqaɛ-nni n arrawa-nni wis sin, nnan-asen uffan tiwiztin, yenna-as : “ Sɛan lwiz, ansi akka ad ttawin ? Anda uffan agerruj ”. Yuɣal, yeṭṭef-it-id gma-s nni, yenna-as : “ Ad iyid-tiniḍ anda akka i tufiḍ agerruj-agi ? Atan tesɛam lwiz ”, yenna-as : “ Ur nesɛi ara ”, yenna-as : “ Yedda-d di arrawa-nni ”. Iḥarres-it gma-s nni, iḥarres-it, yenna-as, si zik yella ssem n watmaten, sɛan lwiz : “ Ini-iyi-d ansi akka i t-id-tewwiḍ ? Ansi i d-tewwiḍ ? ”, anectnni i sɛan ur stteqenɛen ara : “ Ansi akka id-tewwiḍ ? ”, (win ur nseqnaɛ ara, win i tt-yettadin tettaṭaf-it), dɣa teṣaweḍ-it tmeṭṭut-is ar lmuḥal, yenna-as : “ Ansi akka? ”, yenna-as : “ A gma yewɛer, wansi it-id-awiɣ, ur tezmireḍ ara ad t-id-tawiḍ ”, yenna-as : “ Mel-iyi-d kan zemraɣ ”.